钦定古今图书集成/理学汇编/文学典/第112卷 > 黄朝相 > 吴光裕
## 钦定古今图书集成/理学汇编/文学典/第112卷 > 黄朝相 > 吴光裕

按《青阳县志》：“光裕，字宽生，九都人。敦古崇道，博学渊
通，精古文词诗歌及六书、大篆、小楷、八分诸体，为江
南名儒。一时主骚坛者，如焦澹园、锺伯敬、屠纬真、顾
邻初，皆称其文翰如班、马、锺、王，折节下之。赋性狷介，
货财一无所好，与诸贵显游，绝不干以私。事父母至
孝，所得诸公馈遗及门下束脯，悉听父母分甘，为群”
从婚嫁计，尝鬻己田代兄子偿逋。尤好敦笃友谊，培
植善类。所著有《四书执两》《诗经扎要》《离骚副墨》《游梁
草》《申椒园集》《饮和社草》《天台游草》《辛酉八月诗》《明妃
曲》若干卷行世。